**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo kultúry Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:* | | | | | | | | | | |
| **Termín začiatku a ukončenia PPK** | | | | | |  | | | | |
| **Predpokladaný termín predloženia na pripomienkové konanie** | | | | | | *Február 2023* | | | | |
| **Predpokladaný termín začiatku a ukončenia ZP\*\*** | | | | | | *Marec 2023* | | | | |
| **Predpokladaný termín predloženia na rokovanie vlády SR\*** | | | | | | *Apríl 2023* | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Uznesením Národnej rady SR č. 2046 zo dňa 17. 2. 2023 bolo schválené zrušenie úhrady za služby verejnosti v oblasti rozhlasového a televízneho vysielania (od 1. júla 2023) a zavedenie nárokovateľného príspevku zo štátneho rozpočtu, ktorý nahrádza výpadok úhrad za služby verejnosti.  Nahradenie úhrad za služby verejnosti nárokovateľným príspevkom nerieši dlhodobý problém nesystematického financovania RTVS. RTVS sa doteraz financovala (okrem vlastných príjmov) kombináciou úhrad za služby verejnosti a príspevku zo štátneho rozpočtu stanoveného v zmluve so štátom na príslušný rozpočtový rok, pričom nesúlad medzi rozpočtovanými prostriedkami a rozpočtovými potrebami RTVS spôsoboval potrebu dofinancovania navyšovaním podielu štátneho príspevku pre RTVS na základe ad-hoc negociácií so štátom, čo však výrazne znižovalo finančnú nezávislosť a stabilitu RTVS.  Existujúci model financovania RTVS kombinujúci viac zdrojov financovania, ktoré sú v konečnom dôsledku všetky napojené na štátny rozpočet, je naďalej nepredvídateľný a nesystematický a nespĺňa európske ani medzinárodné štandardy kladené na požadované modely financovania verejnoprávnych médií. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Cieľom návrhu zákona je zvýšiť finančnú stabilitu a nezávislosť RTVS zavedením nového spôsobu financovania založeného na automatickom poskytnutí príspevku zo štátneho rozpočtu podľa stanoveného podielu z vyprodukovaného hrubého domáceho produktu Slovenskej republiky, ktorý nebude podliehať politickým a negociačným tlakom. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  RTVS  VPS  Podnikatelia v oblasti televízneho a rozhlasového vysielania | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  Na dosiahnutie udržateľného a systematického financovania RTVS boli posudzované dva modely. Prvou alternatívou bolo priame financovanie používateľmi prostredníctvom zvýšenia sadzby úhrad za služby verejnosti. Táto alternatíva bola na základe uznesenia Národnej rady SR č. 2046 zo dňa 17. 2. 2023 zamietnutá.  Druhou alternatívou bolo financovanie zo štátneho rozpočtu takým spôsobom, ktorý by bol systematický, politicky nezávislý, zohľadňoval stav ekonomiky a umožnil RTVS dlhodobé finančné plánovanie. Naviazanie finančného príspevku pre RTVS na HDP bolo zvolené ako najvhodnejší model spĺňajúci vyššie uvedené charakteristiky.  Pri výške nárokovateľného príspevku na činnosť RTVS formou odštepu z HDP boli zvažované dva varianty:  - minimálny variant tak, aby mala RTVS v roku 2024 garantovanú výšku príjmu z nárokovateľného príspevku v sume 180 mil. € (0,17% HDP)  - optimálny variant, ktorý by obsahoval aj výraznejšie navýšenie tvorby nových programov, predstavujúci nárokovateľný príspevok v sume 200 mil. € (0,19% HDP).  Porovnanie minimálneho a optimálneho variantu financovania RTVS zo štátneho rozpočtu sa nachádza v prílohe k dôvodovej správe.    *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Neprijatím navrhovanej úpravy by nebola odstránená nesystematickosť financovania RTVS, ktorej dôsledkom je finančná nestabilita RTVS a riziko politických tlakov. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  K preskúmaniu účelnosti dôjde v roku 2025. Požadovaným kritériom je, aby od prijatia úpravy nebolo vykonané žiadne mimoriadne rozpočtové alebo legislatívne opatrenie na dofinancovanie RTVS. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
|  |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  JUDr. Ivana Maláková  odbor mediálneho práva a audiovízie  Ministerstvo kultúry SR  e-mail: [ivana.malakova@culture.gov.sk](mailto:ivana.malakova@culture.gov.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Makroekonomická prognóza MF SR, február 2023 |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** stanovisko komisie **(záverečné posúdenie)**  **k materiálu**  **Návrh zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov**  **I. Úvod:** Ministerstvo kultúry Slovenskej republiky predložilo dňa 22. marca 2023 Stálej pracovnej komisii na posudzovanie vybraných vplyvov (ďalej len Komisia“) na záverečné posúdenie materiál: „*Návrh zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov“.* Materiál predpokladá negatívne vplyvy na rozpočet verejnej správy, ktoré sú čiastočne rozpočtovo zabezpečené, pozitívno-negatívne vplyvy na podnikateľské prostredie a pozitívne sociálne vplyvy.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov**  Komisia odporúča predkladateľovi v Doložke vybraných vplyvov v časti 9. Vybrané vplyvy materiálu označiť „nie“ pri mechanizme znižovania byrokracie a nákladov.  Odôvodnenie: V zmysle Jednotnej metodiky na posudzovanie vybraných vplyvov je potrebné v Doložke vybraných vplyvov vyznačiť, že sa mechanizmus znižovania byrokracie a nákladov v tomto prípade neuplatňuje. Mechanizmus sa uplatňuje v prípade, ak predkladateľ identifikoval vplyv na podnikateľské prostredie a tento vplyv sa týka nákladov podnikateľského prostredia ( časť 3.1. Náklady regulácie v Analýze vplyvov na podnikateľské prostredie.)  Vyhodnotenie MK SR:   * akceptovaná pripomienka   Doložka vybraných vplyvov bola upravená v zmysle pripomienky.  **K vplyvom na podnikateľské prostredie**  Komisia žiada predkladateľa v Analýze vplyvov na podnikateľské prostredie v časti 3.4 doplniť kvalitatívny popis pozitívneho a negatívneho vplyvu na podnikateľské prostredie.  Odôvodnenie: Zvýšením rozpočtu RTVS sa zabezpečuje kvalitné poskytovanie zákonom stanovenej hlavnej činnosti a poskytuje priestor pre digitálne a technologické inovácie, ako aj odstránenie investičného a technologického dlhu a rozvoj verejnej služby, čo bude mať za následok pozitívny vplyv na podnikateľské prostredie, hlavne na dodávateľský reťazec produktov a služieb v oblasti digitálnych technológií a inovácií ako aj tvorcov obsahu a na nich ďalších naviazaných podnikateľských subjektov.  Percentuálne určenie výšky nárokovateľného príspevku zo štátneho rozpočtu reflektuje požiadavky RTVS na kvalitné a nezávislé plnenie jej zákonom stanovenej hlavnej činnosti a garantuje jej konkurencieschopnosť na mediálnom trhu, čím vzniká negatívny vplyv na podnikateľské prostredie v oblasti priamej konkurencie. Vzhľadom na  navýšeniu rozpočtu RTVS v rozsahu desiatok miliónov eur budú konkurenčné spoločnosti (televízie) musieť vynaložiť zvýšené náklady na udržanie si konkurenčnej ponuky obsahu.  Vyhodnotenie MK SR:   * akceptovaná pripomienka   Analýza vplyvov na podnikateľské prostredie bola doplnená.  **K vplyvom na rozpočet verejnej správy**  Predkladaným návrhom zákona sa modifikuje systém financovania verejnoprávneho vysielateľa takým spôsobom, že sa rušia oba doterajšie  hlavné zdroje financovania, ktorými boli úhrady a finančný príspevok poskytnutý RTVS zo štátneho rozpočtu na základe tzv. zmluvy so štátom. Navrhuje sa zaviesť ako hlavný zdroj financovania RTVS tzv. nárokovateľný príspevok zo štátneho rozpočtu poskytovaný každoročne na zabezpečenie hlavnej činnosti RTVS.  Predkladateľ pri zmene financovania uvažuje v roku 2024 s dvomi variantami s vplyvom:   1. variant: Optimálny – 0,19 % HDP – čo znamená vplyv cca 200 mil. eur 2. variant: Minimálny  - 0,17 % HDP –  čo znamená vplyv cca 180 mil. eur   Percentuálne určenie výšky nárokovateľného príspevku zo štátneho rozpočtu reflektuje požiadavky RTVS na kvalitné a nezávislé plnenie jej zákonom stanovenej hlavnej činnosti, garantuje jej konkurencieschopnosť na mediálnom trhu a poskytuje priestor pre digitálne a technologické inovácie, ako aj odstránenie investičného a technologického dlhu a primeraný rozvoj verejnej služby s ohľadom na pluralitu mediálnych výstupov a potrieb rôznych skupín obyvateľov.  Výšku nárokovateľného príspevku predkladateľ navrhuje stanoviť tak, aby mala RTVS v roku 2024 garantovanú výšku príjmu z nárokovateľného príspevku v sume 183 mil. eur (0,17 % HDP).  Štátny príspevok pre RTVS sa navrhuje v sume rovnajúcej sa 0,17 % z HDP vyjadreného v bežných cenách za kalendárny rok, ktorý dva roky predchádza kalendárnemu roku, na ktorý sa nárokovateľný príspevok poskytuje, najmenej však v sume nárokovateľného príspevku za predchádzajúci kalendárny rok.  Komisia žiada uviesť analytické odôvodnenie požadovaného rozpočtu na úrovni 0,17 % HDP. Z materiálu nie je zrejmé, ako predkladateľ definoval 0,17 % HDP. V porovnaní s poslednými dvoma rokmi ide o relatívne vysoké navýšenie voči skutočne čerpaným výdavkom (0,12 % HDP). Preto nie je možné vyhodnotiť, či ide o opodstatnenú požiadavku na základe čoho žiada Komisia analyticky preukázať potrebu financovania na úrovni 0,17 % HDP.  Vyhodnotenie MK SR:   * akceptovaná pripomienka   Analytické odôvodnenie požadovaného rozpočtu na úrovni 0,17 % HDP je uvedené v prílohe k dôvodovej správe. MF SR boli na základe rozporového konania predložené doplňujúce analytické podklady.  RTVS je verejnoprávna inštitúcia zriadená zo zákona, kde musí štát jasne určiť zákonom jej fungovanie a príslušný objem financií na zákonom daný rozsah jej činnosti. Komisia žiada preto určiť % HDP podľa skutočných výdavkov RTVS za posledné 2 roky – teda vo výške cca 120 mil. eur (teda 0,12 % HDP) na rok 2024. Komisia upozorňuje, že v opačnom prípade bude schválený limit verejných výdavkov na roky 2023-2025 prekročený.  Prepočet výšky nárokovateľného príspevku na jednotlivé rozpočtové roky na základe údajov makroekonomickej prognózy IFP z februára 2023:   |  |  |  |  |  | | --- | --- | --- | --- | --- | | v eur | 2022 | 2023 | 2024 | 2025 | | HDP v b.c | 107 767 818 582 | 117 615 242 720 | 126 215 836 708 | 134 869 503 343 | | Nárokovateľný príspevok | 2024 | 2025 | 2026 | 2027 | | 0,17 % HDP – návrh MK SR | 183 205 292 | 199 945 913 | 214 566 922 | 229 278 156 | | 0,12 % HDP – návrh ORA | 129 321 382 | 141 138 291 | 151 459 004 | 161 843 404 | | rozdiel MK - MF SR | **53 883 910** | **58 807 622** | **63 107 918** | **67 434 752** |   Vyhodnotenie MK SR:   * neakceptovaná pripomienka   Určenie percenta HDP podľa skutočných výdavkov RTVS za posledné dva roky by znamenalo zabezpečenie financovania RTVS na súčasnej úrovni. Financovanie v takejto výške však nepostačuje na efektívne a kvalitné napĺňanie zákonných povinností, keďže vo financovaní RTVS existuje dlhodobo neriešený nesúlad medzi rozsahom a kvalitou služieb, ktorú štát požaduje a objemom financií, ktoré sú RTVS každoročne poskytované. Od roku 2003 neboli navyšované nominálne úhrady za služby verejnosti, ktoré tvorili primárny zdroj financií pre RTVS, pričom za dané obdobie sa cenová hladina výrazne navýšila. Ambíciou predkladaného návrhu zákona je zvýšenie nezávislosti a stability financovania, ako aj zabezpečenie takej výšky príjmov pre RTVS, ktoré umožnia efektívne a kvalitné napĺňanie jej zákonných povinností. Zníženie percenta HDP na hodnotu 0,12 by bolo v rozpore s uvedeným cieľom a preto pripomienku nie je možné akceptovať.  Účinnosť zákona sa navrhuje od 30. júna 2023. Príspevok na rok 2023 je zakotvený v § 27b ods. 3 v prechodných ustanoveniach. Suma nárokovateľného príspevku na rok 2023 je najmenej v sume 41,5 mil. eur  a MF SR ho poskytne z kapitoly VPS v celej sume bezhotovostne na účet RTVS do 31. júla 2023. RTVS oznámi MF SR celkovú sumu finančných prostriedkov, ktoré jej majú byť v rozpočtovom roku 2024 poskytnuté formou kapitálových výdavkov do 31. júla 2023.  Podľa § 27b ods. 2 účinnosť zmluvy o zabezpečení služieb verejnosti v oblasti rozhlasového vysielania a televízneho vysielania na roky 2023 až 2027 uzatvorenej podľa ustanovenia § 21 v znení účinnom do 29. júna 2023 vrátane jej dodatku na rok 2023 skončí 31. decembra 2023. Príspevok zo štátneho rozpočtu určený na uskutočnenie programov vo verejnom záujme, na uskutočnenie účelových investičných projektov a na úhradu výdavkov na zabezpečenie vysielania do zahraničia dohodnutý v týchto zmluvných dokumentoch na rok 2023 sa poskytuje v plnej výške.  Predkladateľ uvádza negatívny, čiastočne rozpočtovo zabezpečený vplyv. Nekrytý vplyv na rok 2024 predstavuje sumu 152,2 mil. eur, na rok 2025 sumu 168,9 mil. eur, na rok 2026 sumu 183,6 mil. eur a na rok 2027 sumu 198,3 mil. eur. V schválenom rozpočte na roky 2023-2025 sú rozpočtované výdavky na rok 2024 a 2025 v sume 31,0 mil. eur.  V rámci MPK žiadal MF SR doplniť vplyvy aj na rok 2023 do analýzy vplyvov na rozpočet verejnej správy. Pripomienka bola akceptovaná. Predkladateľ doplnil do časti 2.1 Financovanie návrhu: „Financovanie štátneho príspevku pre RTVS v sume 72 500 000 eur sa navrhuje zo štátneho rozpočtu. Suma 31 000 000 je zahrnutá v štátnom rozpočte v kapitole MK SR na rok 2023. Financovanie nekrytého vplyvu v sume 41 500 000 eur sa navrhuje z kapitoly VPS.“. V tejto súvislosti upozorňuje Komisia, že aktuálne je podpísaná zmluva so štátom formou dodatku na rok 2023 v sume 23 mil. eur, ktoré sú určené za zabezpečenie služieb v oblasti rozhlasového a televízneho vysielania. Zvyšná suma 8 mil. eur je určená na kompenzáciu výpadku časti úhrad za služby verejnosti, t. j. od 1. júla 2023 odpadne právny dôvod na vyplácanie kompenzácie, preto by mala byť táto suma pre rok 2023 primerane znížená. Predmetné zdroje v sume 4 mil. eur by mali byť využité na úhradu časti nárokovateľného príspevku. Uvedené skutočnosti žiada Komisia zohľadniť v analýze vybraných vplyvov.  Vyhodnotenie MK SR:   * neakceptovaná pripomienka   Vzhľadom na skutočnosť, že pri určení výšky nárokovateľného príspevku na rok 2023 bola zohľadnená iba výška výberu úhrad za predchádzajúce obdobia, pričom kompenzácie za výpadok úhrad neboli brané do úvahy vôbec, pripomienku nie je možné akceptovať.  V zákone č. 575/2001 Z. z. o organizácii činnosti vlády a organizácii ústrednej štátnej správy § 18, ods. 1, písmeno h) je MK SR ústredným orgánom pre médiá a audiovíziu, ktorý upravuje pôsobnosť a financovanie RTVS. Na základe vyššie uvedeného žiada Komisia upraviť návrh novely zákona, tak aby financovanie RTVS, resp. poskytnutie nárokovateľného príspevku bolo zabezpečené výhradne z kapitoly MK SR, do ktorej pôsobnosti patrí RTVS ako verejnoprávne médium a nie z VPS, lebo na to neexistuje v kompetenčnom zákone právny základ. Na pripomienke naďalej MF SR trvá.  Vyhodnotenie MK SR:   * neakceptovaná pripomienka   Uvedené sa navrhuje z dôvodu zabezpečenia čo najvyššej miery nezávislosti RTVS od výkonnej moci. RTVS je v zmysle zákona verejnoprávna inštitúcia, ktorá má byť nezávislá a preto sa obdobne, ako pri Rade pre mediálne služby - ktorá má status nezávislého regulátora v oblasti poskytovania mediálnych služieb, navrhuje financovanie z rozpočtovej kapitoly všeobecná pokladničná správa.  Z návrhu zákona sa vypúšťa § 20 ods. 1 písm. b) , t. j. inštitút zmluvy so štátom (MK SR). Výška nárokovateľného príspevku zo štátneho rozpočtu je stanovená zákonom, ako aj ostatné náležitosti, ako napríklad:  - nárokovateľný príspevok sa poskytuje formou bežného a kapitálového transferu,  - oznámenie o celkovej sume kapitálových výdavkov na nasledujúci kalendárny rok (do 31. marca ministerstvu financií),  - termín vyplatenia príspevku (do 31. januára bezhotovostne na účet v plnej sume).  Podľa § 21 ods. 8. sa na poskytnutie a použitie nárokovateľného príspevku vzťahuje zákon o rozpočtových pravidlách, okrem ustanovení §11 (provizórium), 12 (vojnový štátny rozpočet), 14 ods. 5 (podklady pre MF SR na zostavenie, realizáciu a monitorovanie rozpočtu) a 9 (limit verejných výdavkov), §17 (povolené prekročenie limitu výdavkov) a 18 (viazanie rozpočtových prostriedkov).  Komisia zásadne nesúhlasí s uvedením predmetných ustanovení, ktoré sa na hospodárenie RTVS s nárokovateľným príspevkom nevzťahujú.  Vyhodnotenie MK SR:   * akceptovaná pripomienka.   § 21 ods. 8 bol z návrhu zákona vypustený.  Podľa § 21 ods. 2 sa nárokovateľný príspevok poskytuje každoročne. Ak je nárokovateľný príspevok na príslušný kalendárny rok nižší ako bol poskytnutý za predchádzajúci kalendárny rok, poskytne sa nárokovateľný príspevok najmenej v sume nárokovateľného príspevku za tento predchádzajúci kalendárny rok.  V rámci MPK žiadalo MF SR ustanovenie zodpovedajúcim spôsobom preformulovať alebo doplniť nakoľko RTVS môže byť poskytnutá jednorazovo dotácia na konkrétny účel/aktivitu. V prípade, ak by nastal medziročný pokles HDP a nárokovateľný príspevok by mal byť na ďalší rozpočtový rok poskytnutý v nižšej sume ako v predchádzajúcom roku, tieto jednorazovo účelovo poskytnuté dotácie pre RTVS žiada Komisia vyňať z objemu príspevku poskytnutého v predchádzajúcom rozpočtovom roku. Vo vyhodnotení k medzirezortnému pripomienkovému konaniu je vysvetlenie k danému bodu. Nový model financovania nebude predstavovať právny základ na poskytnutie jednorazovej účelovej dotácie pre RTVS. To znamená, že takéto dotácie už nebudú RTVS poskytované. Na základe záverov z rozporového konania žiada Komisia uvedenú skutočnosť doplniť minimálne do dôvodovej správy k návrhu zákona.  Vyhodnotenie MK SR:   * akceptovaná pripomienka.   Dôvodová správa bola upravená v zmysle pripomienky.  Pravidlá pre zúčtovanie príspevku od štátu v § 21 ods. 6 sú nastavené obdobne ako pri FPU a FnPKNM -  nárokovateľný príspevok sa pripísaním finančných prostriedkov na účet RTVS považuje za vyčerpaný na určený účel, t. j. poskytnuté a nevyčerpané finančné prostriedky sa nezúčtovávajú, ale sa presúvajú na použitie v budúcom rozpočtovom období. Do návrhu zákona je potrebné uviesť presné podmienky poskytnutia dotácie v danej výške určenej zákonom tak, aby bolo možné jej zúčtovanie v zmysle zákona č. 523/2004 Z. z. RTVS nie je fond, ktorý poskytuje ďalej dotácie, ale je konečným prijímateľom dotácie od MK SR, resp. iných rozpočtových kapitol a prijaté dotácie podliehajú zúčtovaniu so štátnym rozpočtom. Na pripomienke MF SR naďalej trvá.  Vyhodnotenie MK SR:   * akceptovaná pripomienka.   § 21 ods. 6 bol z návrhu zákona vypustený.  Doterajšia právna úprava a príslušné ustanovenie zmluvy so štátom zabezpečovalo možnosť, resp. právo štátu znížiť príspevok na príslušný rok za účelom viazania rozpočtových prostriedkov v súlade s § 18 zákona č. 523/2004 Z. z. Nová právna úprava s cieľom zabezpečiť väčšiu právnu istotu a zamedziť prieťahom v poskytovaní nárokovateľného príspevku zavádza v § 21 ods. 7 penále v prípade neposkytnutia nárokovateľného príspevku alebo jeho časti vo výške 0,1 % zo sumy neposkytnutého nárokovateľného príspevku, za každý aj začatý deň neposkytnutia nárokovateľného príspevku až do dňa uhradenia finančných prostriedkov vrátane. Nároku je možné domáhať sa na súde. MF SR žiadalo vypustiť ustanovenie v § 21 ods. 7 penále v prípade neposkytnutia nárokovateľného príspevku. Poskytovanie nárokovateľného príspevku je ukotvené v zákone, preto nie je potrebné zavádzať osobitne penalizovanie za nedodržanie príslušných ustanovení zákona. Na pripomienke naďalej MF SR trvá.  Vyhodnotenie MK SR:   * akceptovaná pripomienka.   § 21 ods. 7 bol z návrhu zákona vypustený.  **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na záverečné posúdenie.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  **JUDr. Martin Semanco**  predseda Komisie |